Car topov je v preteklosti stal na več krajih v Moskvi. Znano je, da je stal na posebnem podstavku v bližini Lobnojega mesta na Rdečem trgu, da bi branil vzhodne dostope do Kremlja, kar kaže, da je prvotno imel neko uporabno vrednost. Leta 1706 so ga prestavili v kremeljski arzenal in ga postavili na leseno lafeto. Med Napoleonovim pohodom na Rusijo se ni uporabil, vendar ga je Napoleon kjub temu nameraval odpeljati v Francijo kot vojno trofejo. Lesena lafeta je zgorela v požaru leta 1812, zato so jo leta 1835 zamenjali s kovinsko, s katere streljanje ni bilo mogoče.